CELEX: 62018TB0687
Language: hu
Date: 2019-01-21 00:00:00
Title: T-687/18. R. sz. ügy: A Törvényszék elnökének 2019. január 21-i végzése – Pilatus Bank kontra EKB („Ideiglenes intézkedés – Gazdaság- és monetáris politika – A hitelintézetek prudenciális felügyelete – Végrehajtás felfüggesztése iránti kérelem – A sürgősség hiánya”)

18.3.2019   
            
            
               HU
            
            
               Az Európai Unió Hivatalos Lapja
            
            
               C 103/43
            
         
      A Törvényszék elnökének 2019. január 21-i végzése – Pilatus Bank kontra EKB
      (T-687/18. R. sz. ügy)
      ((„Ideiglenes intézkedés - Gazdaság- és monetáris politika - A hitelintézetek prudenciális felügyelete - Végrehajtás felfüggesztése iránti kérelem - A sürgősség hiánya”))
      (2019/C 103/59)
      Az eljárás nyelve: angol
      
         Felek
      
      
         Felperes: Pilatus Bank plc (Ta’Xbiex, Málta) (képviselők: O. H. Behrends, M. Kirchner és L. Feddern ügyvédek)
      
         Alperes: Európai Központi Bank (képviselők: E. Yoo, M. Puidokas és A. Karpf meghatalmazottak)
      
         Az ügy tárgya
      
      Az EUMSZ 278. és EUMSZ 279. cikk alapján az Európai Központi Bank azon aktusa végrehajtásának felfüggesztése iránt benyújtott kérelem, amely aktust a 2018. szeptember 10-i levél tartalmazza, és amely szerint az EKB előírta, hogy a felperes bármely közlésének az EKB részére a máltai pénzügyi felügyeleti hatóság által kinevezett illetékes személyen keresztül vagy e személy jóváhagyásával kell történnie.
      
         A végzés rendelkező része
      
      
                  1)
               
               
                  A Törvényszék elnöke az ideiglenes intézkedés iránti kérelmet elutasítja.
               
            
                  2)
               
               
                  A Törvényszék elnöke a költségekről jelenleg nem határoz.